Bellum Israëlianum-Hamasianum anni 2023

[thumb|[Carta geographica belli in lacinia Gazetica.]]
[thumb|upright=0.8|[Medicus puerum impuberem, ab impetu Israēliano in Gaza vulneratum, fert.]]

 est bellum inter Israël et factionem Hamas, quae in lacinia Gazetica imperium obtinet. Die 7 Octobris 2023 ortum est et inter bella Arabo-Israēliana numeratur. Causa belli proximior fuit impetus missilium a Hamas contra Israēl emissorum. Deinde Israël rectioni Palaestinae bellum denuntiavit. Plus quam quattuor milia hominum interfecti sunt et multi coacti sunt fugere propter impetum a Hamas ortum atque responsiones Israēlianas. Rectio Israēl hunc eventum ad calamitatem "11 Septembris" comparavit.

Civitates Foederatae Americae et Unio Europaea impetum a Hamas tromocraticum condemnaverunt et ius Israēlis se defendendi tutati sunt. At Irania, Hizbullah et Foedus Arabicum Hamas defendunt. Russia et Res publica popularis Sinarum neutram partem publice ceperunt. Organizationes de iuribus humanis, sicut Amnestia Internationalis et Human Rights Watch, actiones Israēlis contra ius belli humanitarium et quasi scelera bellica condemnant.

## Maiores eventūs 
* 
* Die 17 Octobris 2023, valetudinarium in Gaza impetibus bombarum, quibus Israēl accusatur, subiectum est, quo plus quam quingenti homines civiles interierunt.
* Die 18 Octobris 2023 resolutio quae "indutias humanitarias" inter Hamas et Israēl poscebat a Brasilia in Consilium securitatis perlata est, sed "veto" Civitatum Foederatarum interposita repulsa est.
* Die 22 Octobris 2023, plus quam centum viginti infantes in periculo in valetudinariis Gazae versabantur, absentia electricitatis ingruente, quamquam alimenta ex Aegypto die 21 Octobris apportari coepta sunt.
* Die 25 Octobris 2023, rectio Israēl dimissionem officii Antonii Guterres postulavit, quod ille in oratione quadam de bello locutus esset. Ille autem die 26 Octobris respondit, scelera et caedes a Hamas factas condemnavit, seque recte sensisse confirmavit.
* Die 26 Octobris 2023, Conventus Generalis Nationum Unitarum resolutionem de "indutiis humanitariis" in lacinia Gazetica statim constituendis comprobavit, suffragantibus centum viginti civitatibus, cum quattuordecim dissentientibus et quadraginta quinque abstinentibus.
* Die 27 Octobris 2023, exercitus Israēl actionem militarem auctam in Gaza coepit.
* Die 29 Octobris 2023, Auctoritas Palaestinensis plus quam octo milia hominum in Gaza necatos esse dixit, cum exercitus Israēl regionem septentrionalem enclavis incursaret.
*  Multi peregrini et vulnerati per portam Rafah in Aegyptum fugerunt.
* Die 2 Novembris 2023, quidam peritus Consociationis Nationum dixit Palaestinos in Gaza in "magno periculo genocidii" versari, atque indutias postulavit.
* Die 3 Novembris 2023, Societas Lunae Rubrae declaravit se probare impetum militarem Israēlis contra quandam arceram, quo quindecim homines occisi sunt.
* Die 5 Novembris 2023, minister Israēlianus, nomine Amichai Eliyahu, dixit arma nuclearia contra Gazam adhiberi posse, sed Beniaminus Netanjahu rem negavit.
* Die 7 Novembris 2023, minister salutis laciniae Gazeticae, qui Hamas paret, dixit plus quam decem milia hominum, inter quos quattuor milia impuberum, a die 17 Octobris 2023 usque nunc interfectos esse. Ordo mundi sanitarius hanc rem confirmavit.
* Die 8 Novembris 2023,  
* Die 9 Novembris 2023, Antonius Blinken, Civitatum Foederatarum Secretarius Civitatis, dixit Israēlem post bellum Gazam militer non debere occupare, atque regimen laciniae Gazeticae ab Auctoritate Nationali Palaestina in occidentali ripa fluminis Iordanis administrari oportere. Ioannes Kirby, orator Consilii Securitatis Nationalis Civitatum Foederatarum, declaravit Israēlem "quattuor horis quotidie" impetūs militares in Gazam intermissa esse facturum.
* Die 11 Novembris 2023, 
* Die 13 Novembris 2023, valetudinarium al-Shifa, maximum nosocomium in Gaza, impetibus militiae Israēlianae afflicta est, multosque cives in discrimen vitae adduxit. Nationes Unitae centum et unum sociorum UNRWA qui necati sunt honore silentii commemoraverunt.
* Die 15 Novembris 2023, miles Israēl in valetudinarium al-Shifa ingressus est, ut milites Hamas ibi latitantes oppugnaret. UNICEF hoc factum contra ius belli humanitarium esse dixit. Eadem die Beliza necessitudines diplomaticas cum Israēl propter bellum in Gaza interrompit. Consilium securitatis Resolutionem 2712 de bello Israēlo-Hamasiano decrevit, quae liberationem captivorum a Hamas, "quietem humanitariam" et auxilium humanitarium populo Gazae postulavit.
* Die 16 Novembris 2023, praeses nosocomii al-Shifa clamavit multos homines intra valetudinarium in mortis periculo versari. Quidam medicus rettulit circiter septuaginta centesimas patientium in sectione curae intensivae (ICU) iam perisse.
* Die 17 Novembris 2023, Iosephus Biden cum emiro Qatariae telephonice egit de liberatione captivorum e Hamas et de auxilio humanitario in Gazam mittendo.
* Die 19 Novembris 2023, triginta unus infantes, qui adhuc in nosocomio al-Shifa manserant, ad Aegyptum translati sunt.
* Die 22 Novembris 2023, minister rerum externarum Qatariae nuntiavit quattuor dies "quietis" in bello, atque liberationem quinquaginta captivorum, ex conventione cum Israēl et Hamas pactione facta, fore; spatium autem extendi posse. Papa Franciscus hoc bellum "non iam bellum, sed tromocratiam" appellavit et pacem pro Gaza efflagitavit.
* Die 25 Novembris 2023, quadraginta duo Palaestini (e quibus duodeviginti mulieres et viginti quattuor impuberes) ab auctoritate Israēl liberati sunt; et tredĕcim captivorum Iudaeorum (inter quos mulieres, impuberes, decem gemini Siamici, unusque Philippinus) a Hamas dimissi sunt.
* Die 27 Novembris 2023, bellum per duos dies ulterius intermitti placuit Israēli et Hamas consentientibus.
* Die 28 Novembris 2023, sexaginta Palaestini e captivitate Israēliana liberati sunt; et undecim, sex ex Argentina, tres ex Francia, duo ex Germania, a Hamas dimissi sunt.
* Die 30 Novembris 2023, inter Israēl et Hamas consensus factus est ad unam diem quietatis belli prorogandam. Ab initio belli die 7 Octobris usque ad diem 30 Novembris 2023, interfecti sunt circiter quindecim milia Palaestini, inter quos decem milia mulierum et impuberum numerantur.
* Die 1 Decembris 2023, Israēl finem quietis belli publice nuntiavit atque impetus bombarum in Gazam renovavit.
* Die 2 Decembris 2023, quidam activista Americanus, motibus contra bellum favens, se ipsum apud legationem Israēlis in Atlanta incendit.
* Die 3 Decembris 2023, miles Israēl in partem australem laciniae Gazeticae irrumpens bellum amplificavit.
* Die 4 Decembris 2023, Medici sine finibus requies impetus bombarum et indutiae immediate postulaverunt, ob discrimen humanitarium, quoniam circiter quindecim milia nongenti cives interfecti sunt.
* Die 6 Decembris 2023, Antonius Guterres, secretarius generalis Nationum Unitarum, ius suum ex Articulo 99 Chartae exercuit, poposcitque pacem et securitatem internationalem in lacinia Gazetica tuendam.
* Die 9 Decembris 2023, Consilium securitatis conabatur novam resolutionem ferre quae indutias humanitarias in Gazam statim postularet, sed rursus "veto" Civitatum Foederatarum profectum est.
* Die 11 Decembris 2023, variae organizationes et defensores iurium humanorum in toto orbe terrarum operistitium contra bellum Israēlis in lacinia Gazetica fecerunt.
* Die 12 Decembris 2023, Conventus Generalis Nationum Unitarum in sessione extraordinaria novam resolutionem de indutiis humanitariis in Gazam postulandis tulit, quae a centum quinquaginta tribus civitatibus probata, a decem reiecta et a viginti tribus neglecta est.
* Die 15 Decembris 2023, ex initio belli in Gaza, plus quam decem milia impuberum interfecta sunt, nec non viginti quattuor milia impuberum parentibus orbata.
* Die 16 Decembris 2023, vir diurnarius e statione Al Jazeera a pyrobolis teleplani Israēliani occisus est in Gaza, quo facto res ad Iudicium Internationale Criminale deferri poterit.
* Die 21 Decembris 2023, Curator supremus Nationum Unitarum iuribus humanis tuendis Israēlianos milites accusavit, quod plus quam undecim Palaestinos in Gaza inermes, coram suis familiis, necavissent, idque scelus bellicum esse.
* Die 22 Decembris 2023, Consilium securitatis resolutionem ad auxilium humanitarium in Gaza amplificandum tulit, quae tredecim civitatibus faventibus probata est, nec non Russia et Civitates Foederatae Americae non interfuerunt.
* Die 26 Decembris 2023, miles Israēl impetus proelia in castra profugorum mediae Gazae intulit.
* Die 2 Ianuarii 2024, rectio Israēl se causam accusationis de genocidio, quam Africa Australis contra eam apud Iudicium Internationale Criminale submovisset, repulsuram esse nuntiavit.
* Die 8 Ianuarii 2024, Antonius Blinken, Civitatum Foederatarum Secretarius Civitatis, dixit populum Palaestinum in Gaza consistere debere neque in alias regiones expelli.
* Die 14 Ianuarii 2024, post centum dies ab initio Belli, plus quam viginti tria milia hominum interfecta esse dicuntur, inter quos multi impuberes et mulieres.
* Die 19 Ianuarii 2024, ex initio Belli plus quam viginti quattuor milia hominum periisse nuntiatur, inter quos complures feminae et impuberes. Officium Coordinationis Rerum Humanitariarum (OCHA) denuntiat tot impuberes perisse ut futura generatio valde discrimine urgeatur.
* Die 23 Ianuarii 2024, rectio Israēl viginti quattuor milites proprios in uno die proelio necatos esse declaravit.
* Die 25 Ianuarii 2024, Iudicium inter Civitates (ICJ) sententiam iudicialem protulit, qua Israēli imperat bellum in lacinia Gazetica desinere. Idem nuntiat plus quam viginti quinque milia Palaestini civium necatos esse, inter quos multae feminae et multi impuberes.
* Die 28 Ianuarii 2024, Britanniarum Regnum, Civitates Foederatae Americae, Australia, Canada, Italia, Finlandia, Nederlandia, Helvetia et Germania auxilia pecuniaria ad UNRWA sustulerunt, ob socios qui impetus a Hamas factos adiuvasse putantur.
* Die 9 Februarii 2024, iuris peritus Marcus Ellis pelliculas militum Israēlianorum ostendit, in quibus bello captos tractari contra ius internationale potuisse videtur.
* Die 13 Februarii 2024, colloquia de indutiis inter rectionem Israēl et Hamas in Cairo Aegypti habita sunt, ne discrimen humanitarium in urbe Rafah gravius fieret.
* Die 20 Februarii 2024, Civitates Foederatae Americae “veto” interposuerunt contra resolutionem quae indutias immediatas in lacinia Gazetica postulabat, ut discrimen humanitarium in Rafah levaretur.
* Die 29 Februarii 2024, plus quam centum Palaestini cives prope urbem Gazam, dum alimenta et auxilium humanitarium petunt, ab impetu militum Israēlianorum necati sunt.
* Die 4 Martii 2024, Ordo mundi sanitarius dixit impuberes in septentrionali parte laciniae Gazeticae passim mori propter conditionem nutrimentorum pravam.
* Die 9 Martii 2024, Suecia et Canada auxilia UNRWA repetiverunt, ob discrimen humanitarium intolerabile.
* Die 15 Martii 2024, UNICEF publicavit plus quam viginti tres infantes per unam solam hebdomadam ex malnutrimento in septentrionali lacinia Gazetica periisse.
* Die 20 Martii 2024, miles Israēl rettulit nonaginta homines in valetudinario al-Shifa necatos esse post custodiam et torturem quam fecerant, id quod Hamas vehementer infitiatus est.
* Die 25 Martii 2024, Consilium securitatis resolutionem protulit quae, tempore Ramadani, indutias in lacinia Gazetica postulabat.
* Die 2 Aprilis 2024, sex legati Iraniae in Damasco Syriae ab impetu bombarum Israēliano interfecti sunt.
* Die 5 Aprilis 2024, coram Consilio securitatis Ramensh Rajasingham, director OCHA, de discrimine civium Palaestinorum sine ulla defensione egit, et de impunitate actorum Israēlianorum questus est.
* Die 6 Aprilis 2024, nonnulli politici Factionis Democraticae et ipsa Nancy Pelosi postulaverunt ne Biden regimen arma Israēli suppeditaret, propter bellum in Gaza gerendum.
* Die 8 Aprilis 2024, milites Israēl ex terra australi laciniae Gazeticae se recessuros esse minati sunt.
* Die 12 Aprilis 2024, Iosephus Biden admonuit regimina Iraniae ne Israēl quamvis vi oppugnarent.
* Die 14 Aprilis 2024, regimen Iraniae contra Israēl impulsionem missilem fecit et omnem ultionem audacem promisit.
* Die 26 Aprilis 2024, copiae militum Civitatum Foederatarum structuram super mare colligere coeperunt, ut auxilium humanitarium populo Gazetico facilius subveherent.
* Die 30 Aprilis 2024, Beniaminus Netanjahu dixit impetum contra urbem Rafah, quamvis colloquia pacis exspectarentur, futurum esse.
* Die 1 Maii 2024, nonnulli studentes universitatis Columbianae in motibus contra bellum occupati a vigilibus deprehensi sunt.
* Die 3 Maii 2024, regimen Turciae commercium cum Israēl suspendit, ob cladem humanitariam in lacinia Gazetica.
* Die 6 Maii 2024, regimen Israēl officium Al Jazeera in Israēl claudi iussit, simulque populum Palaestinum in Rafah incolentem hortatus est ut fugeret ante novum impetum militarem.
* Die 7 Maii 2024, copiae Israēlianae pyrobola in Rafah iecerunt, ubi Palaestini profugi collecti erant, et indutias negaverunt.
* Die 10 Maii 2024, Beniaminus Netanjahu dixit se bellum in Rafah gerere, “ut Hamas deleretur,” licet CFA comminationem fecerint ne arma suppeditarentur si impetus continuaretur. Conventus Generalis Nationum Unitarum resolutionem tulit qua Civitas Palaestinae plena membra fieri deberet, 143 civitatibus pro, novem contra, viginti quinque abstinentibus.
* Die 14 Maii 2024, nonnulli Israelis vehementer oppugnaverunt autocineta oneraria auxilium humanitarium in Gazam veherentia prope Cisiordaniam. Domus Alba hos impetus condemnavit.
* Die 20 Maii 2024, Tribunal criminale internationale (ICC) mandata de comprehensione Beniamini Netanjahu, Ioab Gallant et ducis Hamas promulgavit, ob suspiciones scelerum bellicorum.
* Die 24 Maii 2024, Tribunal Internationale Hagense impetum Israēlis in Rafah reprimi iussit.
* Die 28 Maii 2024, copiae Israēlianae, autocurribus armatis instructae, in ipso corde urbis Rafah ingruerunt, plus quam viginti uno homines Palaestinos necantes.
* Die 1 Iunii 2024, Iosephus Biden propositionem, quam Israēl paraverat ad finem belli in Gaza perducendum, vulgavit.
* Die 4 Iunii 2024, Israēl mortem quattuor captivorum novam divulgavit.
* Die 6 Iunii 2024, classis aeria Israēl scholam Nationum Unitarum in media Gaza pyrobolis petivit, quo impetu plus quam triginta quinque homines interfecti sunt.
* Die 7 Iunii 2024, Civitates Foederatae Israēlem hortatae sunt ut claras rationes de impetu in scholam UN redderet.
* Die 11 Iunii 2024, Consilium securitatis resolutionem Civitatum Foederatarum probavit, quae “indutias plenissimas statimque ineundas” mandat atque postulavit ut captivi per tractatus liberarentur.
* Die 13 Iulii 2024, copiae Israēlianae iterum impetus in lacinia Gazetica fecerunt, quo septuaginta plus homines ceciderunt.
* Die 19 Iulii 2024, Tribunal Internationale Hagense occupationem Cisiordaniae et laciniae Gazeticae contra ius internationale pronuntiavit.
* Die 25 Iulii 2024, Beniaminus Netanjahu apud Capitolium Civitatum Foederatarum orationem habuit, quibusdam hominibus extrinsecus de sceleribus bellicis protestantibus.
* Die 31 Iulii 2024, nuntiatum est Ismail Haniyeh, dux politicus Hamas, in Irania impetu ignoto esse mortuum, quo facto regimen Iraniae Israēl condemnavit vindictamque comminatus est.
* Die 6 Augusti 2024, quaedam organizatio iurium humanorum in Israēl violentiam et cruciatus contra bello captos in carceribus Israēlianis divulgavit.
* Die 10 Augusti 2024, classis aeria Israēl scholam in media urbe Gaza pyrobolis vexavit, ubi amplius septuaginta homines perierunt.
* Die 12 Augusti 2024, Motus internationalis Crucis Rubrae et Lunae Rubrae pronuntiavit se arbitrari tot impetūs in cives, praesertim impuberes, contra ius belli humanitarium esse, nec non plus quam quadraginta milia civium ab initio belli interfecta esse.
* Die 15 Augusti 2024, in Doha consultatio facta est de indutiis constituendis in Gaza et captivis liberandis, sed duces Hamas afuerunt.
* Die 25 Augusti 2024, miles Israēl impetus teleplanis ad sedem Hizbullah in Libano fecit; inde Hizbullah impetus rochetis reddidit. Antonius Guterres, secretarius generalis Nationum Unitarum, ut bellum reprimeretur postulavit.
* Die 20 Augusti 2024, Ordo mundi sanitarius regimini Israēl persuadere conatus est, ut vaccinationem contra poliomyelitis in Gaza sineret.
* Die 10 Septembris 2024, miles Israēl pyrobola in zonam humanitariam laciniae Gazeticae Australis iecit, quo impetu plus quam undeviginti homines interfecti sunt.
* Die 18 Septembris 2024, Conventus Generalis Nationum Unitarum resolutionem tulit qua Israēl de “praesentia iniusta” in terra Palaestinensi, inclusa Cisiordania, accusatur.
* Die 20 Septembris 2024, miles Israēl telum missile in Berytum movit, ubi duces Hizbullah interficere volebat.
* Die 23 Septembris 2024, plus quam quadringenti nonaginta duo homines in Libano, inter eos feminae et impuberes, necati esse feruntur ob impetus Israēlianos; Nationes Unitae cives Libani fugere hortatae sunt.
* Die 1 Octobris 2024, regimen Iraniae impetum missilium contra Israēl fecit.
* Die 2 Octobris 2024, Antonius Guterres rem Iraniae condemnavit, sed Israel Katz, minister rerum externarum Israēlianus, Guterres pro “persona non grata” habere voluit.
* Die 15 Octobris 2024, regimen Libani retulit viginti unum Christianos a milite Israēliano interfectos esse prope regionem septentrionalem Beryti. Eodem die Nationes Unitae magnam caedem civilem in parte septentrionali Gazetica condemnaverunt.
* Die 16 Octobris 2024, Israēl nuntiavit se Yahya Sinwar, ducem Hamas, pyrobolo necavisse.
* Die 22 Octobris 2024, regimen Libani dixit tredecim homines (inter quos impuberes) prope valetudinarium in parte meridiana Beryti interfectos esse per impetum Israēlianum.
* Die 26 Octobris 2024, Israēl ictum missilium in urbem Teheranum dedit, ut in regimine Iraniae minaretur.
* Die 29 Octobris 2024, Israēl decretis suis interdicere conatus est UNRWA in terra sua.
* Die 8 Novembris 2024, officium de iuribus humanis Nationum Unitarum pronuntiavit septuaginta centesimas victimarum belli in Gaza esse mulieres et impuberes.
* Die 9 Novembris 2024, regimen Quatariae a munere medii inter Israēl et Hamas recedere proclamavit.
* Die 12 Novembris 2024, Israēl metas obligatas ad auxilium humanitarium in Gaza recipiendum non explevisse inventum est, quam ob rem minatur Civitatum Foederatarum subsidium militare imminui.
* Die 13 Novembris 2024, princeps Arabiae Sauditae Mahometus Salmani filius appellavit caedem Israēlianam in Gaza “genocidium”.
* Die 20 Novembris 2024, Civitas Foederata iterum “veto” in Consilio securitatis imposuit contra resolutionem quae “indutias” in Gaza postulabat.
* Die 21 Novembris 2024, Tribunal criminale internationale mandatum comprehensionis contra Netanjahu, Ioab Gallant et ducem Hamas Mohamĕdem Deif edidit, ob suspiciones scelerum bellicorum.
* Die 26 Novembris 2024, Iosephus Biden dixit se indutias inter Israēl et Hezbollah pactas confecisse.
* Die 27 Decembris 2024, quinque diurnarii in Gaza per impetum Israēlianum necati sunt.
* Die 10 Ianuarii 2025, Officium Coordinationis Rerum Humanitariarum mortem multorum civium ob inopiam fomis iterum deploravit, cum auxilia vitalia intermitti cogerentur.
* Die 15 Ianuarii 2025, regimen Israēl et Hamas de cessatione armorum in lacinia Gazetica, simulque de captivis liberandis, pacti sunt, quae a die 19 Ianuarii 2025 valitura sit.
* Die 5 Februarii 2025, Donaldus Trump propositium quod Civitates Foederatarum laciniam Gazeticam possedet publicavit, quod contra ius internationale potest. 
* Die 5 Martii 2025, Civitates Foederatae Americae et Israël propositum Foederis Arabici negant, quod pupuli Palaestini in lacinia Gazetica habitare postulat.
* Die 18 Martii 2025, miles Israël impetum bombarum in lacinia Gazerica dedit, quod plus quam 400 populi Palaestini necati sunt.
* Die 23 Martii 2025, medici socii Motus Lunae Rubrae Palaestini in lacinia Gazetica necati sunt ab impetu militaris Israël.
* Die 8 Aprilis 2025, Antonius Guterres, secretarus generalis Nationum Unitarum, liberationem omnium captivorum a Hamas et provisionem auxili humanitarii pro Palaestinibus in discrimine vitae a rectione Israël dare postulat.
* Die 4 Maii 2025, rectio Israël incursionis in lacinam Gazeticam amplificationem per vis militaris admissit.
* Die 9 Maii 2025, milites Israël scholas Nationum Unitarum (UNRWA) in Hierosolymate Oriente per vim abrogavit.  
* Die 16 Maii 2025, Impetus magnus bombarum a milite Israël in lacina Gazatica septentrionali fit, quod plus quam 100 homines necati sunt.
* Die 21 Maii 2025, Impetus bombarum a milite Israël delegatione internationali diplomatiae in Cisiordania fit, quod legati Hispaniae, Aegypti, Franciae, Turciae Hiberniae et Italiae victimas facti sunt. 8
* Die 9 Iunii 2025, navis auxilii humanitarii a Margarita Thunberg in custodia datur a milite Israël ante sinum lacinae Gazeticae ventum.
* Die 12 Iunii 2025, Conventus generalis Nationum Unitarum resolutionem decernat, quod indutias rapidas sine conditione postulat, pro 149 civitatibus, 12 civitatibus contra et 12 neutris civitatibus.
* Die 13 Iunii 2025, rectio Israël impetum bombarum ad institutiones nucleares Iraniae dedit, quod marescalos iraniae necavit. 
* Die 17 Iunii 2025, milites Israël impetum bombarum populos civiles in situm lacinae Gazaticae, qui auxilium humanitarium quaerebant, dedit, quod plus quam 51 cives necati sunt.
* Die 22 Iunii 2025, Donaldus Trump Praeses Civitatum Foederatarum Americae in Irania officina uranii subterrenias telis bombisque  explosivis devastant. A quo, Segneraris generalis Nationum Unitarum Antonius Guterres rem modo diplomatico, non militari solvare postulat.
* Die 5 Iulii 2025, socii Amaricanus pro auxilio humanitario vulnerati sunt ab impetu Israël apud Fundationem Humanitariam Gazeticam. 
* Die 24 Iulii 2025, Emmanuel Macron praeses Franciae statum legalis civitatis Palaestinae admittere dixit.
* Die 31 Iulii 2025, Marcus Carney, primus minister Canadae statum legalis civitatis Palaestinae admittere sine Hamas dixit.
* Die 8 Augusti 2025, rectio Israël propositum Gazam completam incrusionis declaravit, quod societas internationalis opposuit.
* Die 23 Augusti 2025, Antonius Guterres, secretarius generalis Consociationis Nationum, realitatem famis in Gaza "defectum humanitatis" iudicat.
* Die 1 Septembris 2025, Consociatio Internationalis Specialistarum de Genocidio rectionem Israël genocidium in lacina Gazatica facere declaravit. 
* Die 9 Septembris 2025, miles Israël impetum bombarum in Doha, caput Quatariae dedit, ad duces Hamas necendum. Quod rectio Quatariae et covitates Arabicae rectionem Israël ut violationem iuris internationalis condemnaverunt.
* Die 11 Septembris 2025, impetus bombarum intensivus in Gaza fit, quod discrimen humanitarium et conditio nutrimentorum prava pro impuberibus aggravant.
* Die 17 Septembris 2025, Ursula de Leyen praeses Commisionis Europaeae restrictionem mercatus cum hominibus rectionis Israël proposuit, ad genocidium in lacina Gazetica imminuendum.
* Die 18 Septembris 2025, Apud Consilium securitatis, legatio Civitatatum Foedratatum Amaricae propositum indutiarum perpetuarum in lacina Gazetica vetat.
* Die 21 Septembris 2025, Keir Starmer primus minister Brittaianrum regni formaliter statum diplomaticum Civitatis Palaestinae admisit. Deinde Canada et Australia statum diplimaticum Civitatis Palaestinae admiserunt.
* Die 22 Septembris 2025, Emmanuel Macron, praeses Franciae statum diplomaticum Civitatis Palaestinae admisit. Et apud Conventum generalem, Emmanuel Macron co-preases cum legato Arabicae Saudi colloquii de quastione Palaestinae factus est. 
* Die 23 Septembris 2025, Antonius Guterres reiectionem solutionis duo-civitatium ab Israël apud Consilium securitatis condemnavit.
* Die 25 Septembris 2025, Mahmudus Abbas praeses civitatis Palaestinae orationem apud Conventum generalem per telecommunicatione dedit, et impetum Israël ad Gazam condemnat et recognitionem diplomaticam civitatis Palaestinae mundialem postulat.  
* Die 3 Octobris 2025, Hamas liberationem captivorum Israëlicorum admisit, sed in conditione si programma Civitatum Foederatarum de lacina Gazetica mutatur. 
* Die 9 Octobris 2025, rectio Israël et Hamas indutias et liberationem captivorum omnium admiserunt, per negotium a Donaldo Trump propositum est.
* Die 28 Octobris 2025, impetus magnus in lacinia Gazetica fit a milite Israël fit, ratione conditionis captivorum. Quod plus quam 104 homines necati sunt.
* Die 17 Novembris 2025, Consilium securitatis resolutionem de indutiis temporali in lacina Gazetica decreta a Civitatibus Foederatis Americae admisit, ratione 13 pro et neutris a Russia et Sinis.
* Die 21 Novembris 2025, UNICEF datum publicat a quo duo impuberes per diem necati sunt a milite Israël.
* Die 22 Decembris 2025, Organizationes re publica vacantes et *Save the Children* quae non adnotatae adhuc die 31 Decembris 2025 clausae esse et auxilium humanitarium in Lacina Gazetica non dare posse dixit.

## Notae
* Contentio Arabo-Israëlitica

Categoria:Bella
Categoria:Gaza
Categoria:Israel
Categoria:Palaestina
Categoria:2023
Categoria:2024
Categoria:2025